El Centre Cultural Ínsula Barataria celebra el tradicional Festival de Nadal
2025-07-24

Com és tradició, el Centre Cultural Ínsula Barataria de Castella- La Manxa de Burjassot celebrarà el Nadal amb el seu tradicional Festival que, enguany, tindrà lloc el dissabte 23 de desembre, a les 18.00 h. El lloc triat per a felicitar el Nadal a tota la ciutadania serà la seu de La Constància, en el carrer Blasco Ibáñez, 72.

El festival comptarà amb l’actuació del grup de poesia Galerna i de la Rondalla i el Cor de l’entitat. L’entrada és lliure i gratuïta i l’entitat burjassotera convida a tota la ciutadania a gaudir de la vesprada, acompanyant-los.

La vesprada començarà amb el recital de poesia per a donar pas, després, a una actuació sorpresa que, de segur, no deixa indiferent els presents. Per a finalitzar, serà el torn de la Rondalla i el Cor que, al costat del so de les bandurries i les guitarres interpretaran peces com ara Echa vino, Manijero; Alma, corazón y vida; Dime niño de quién eres o Campanitas, entre altres.

Després del festival, hi haurà dolços i licors per a totes i tots.